અમદાવાદ: સામાન્ય રીતે કોઇ વ્યક્તિ નોકરી અથવા ધંધો ન કરતી હોય અથવા તેને નોકરી ન મળતી હોય તો તેને બેરોજગાર કહે છે, પરંતુ બીજાના કારણે પોતે બેરોજગાર બન્યા હોવાનું શાહપુરમાં થયેલા હત્યાના પ્રયાસમાં બન્યું છે. ચાર દિવસ અગાઉ શાહપુર દરવાજા બહાર અંગત અદાવતમાં યુવક ઉપર થયેલા જીવલેણ હુમલામાં આરોપી સંજય જે રિક્ષામાં આવ્યો હતો તે રિક્ષા તેણે તેના મિત્ર સાથે મળીને તેના ફ્લેટમાંથી જ ચોરી કરી હતી. આ મામલે રિક્ષાના માલિકે માધવપુરા પોલીસ સ્ટેશનમાં ફરિયાદ નોંધાવી છે.